Man sterf in suikerriet-brandArgieffoto van suikerriet-plantasie ŉ Man het Woensdag verkool terwyl hy voorbrand gemaak het by ŉ suikerrietplantasie op ŉ plaas in KwaZulu-Natal. Chris Botha, ŉ woordvoerder van Netcare 911, het gesê die voorval het naby Tongaat plaasgevind. “Die man was deel van ŉ groep wat suikerriet gebrand het, en is deur die vlamme omsingel,” het Botha gesê. Die man het 90%-brandwonde opgedoen en was in ŉ kritieke toestand toe paramedici by die toneel opgedaag het. “Paramedici het lank probeer om die man te stabiliseer, maar hy is ongelukkig op die toneel dood,” het Botha gesê.